Inter-District Championship (Fiji) 2007

Fiji me football (soccer) ke 69th Inter-district Championship (IDC), 29 November 2007 se lae ke 2 December 2007  talak Suva ke Post Fiji Stadium me khela gais rahaa. Ii Inter-District me 23 team, dui division me khelin rahaa.

## Super Premier Division Tournament
Super Premier Division Tournament ke 10 team ke dui pool me baata gias rahaa. Duuno pool ke team, aapan pool me se aur sab team se ek dafe khelis. Ii sab game Post Fiji Stadium me 29 November se 2 December talak khela gais rahaa. Jeete waala team ke 3 point mila, draw khatir 1 point aur haare waala team ke 0 point.
### Pool A

Ii pool me se Suva aur Nadi semi-final khatir qualify bhais rahaa.

### Pool B

Ii pool me se Navua aur Ba semi-final khatir qualify bhais rahaa.

### Semi-final
Pahila semi-final 2 December ke Suva aur Ba ke biich me bhais jisme Ba, Suva ke extra time me 3-2 se harais. Ba khatir goal banae waala rahin Josaia Bukalidi (13 min) , Ronald Lawrence (17 min - penalty kick), Tuimasi Manuca (107 min). Suva khatir goal banae waala rahin Joseph Nimarau (45 min penalty kick), Inosi Cawa (54 min).
Duusra semi-final 2 December ke Navua aur Nadi ke biich me bhais, jisme Nadi, Navua ke 2-0 se harais. Nadi ke duuno goal Netani Momaivalu, 9min aur 90 min me banais rahaa.

### Final
Final Ba aur Nadi ke biich me 2 December ke bhais, jisme Ba, Nadi ke extra-time me 2-1 se harais. Ba khatir goal banae waala rahin Avinesh Swamy (101 min) aur Malakai Tiwa (108 min) aur Nadi khatir goal banae waala rahis Viliame Toma (97 min)

Ba ke team me rahaa: Epeli Codro, Malakai Kenihewe, Jone Vesikula, Joeli Ranitu, Avinesh Swamy, Keni Doidoi (Rinal Prasad), Malakai Tiwa, Kini Viliame, Shalen Lal, Tuimasi Manuca (Nuimaia Tagi), Josaia Bukalidi (Ronald Lawrence).
Nadi ke team rahaa: Ben Amino, Marika Namaqa, Michael Maharaj, Josefa Tabusau (Ravikesh Narayan), Eliki Ravosai, Mirko Mamic (Viliame Toma), Netani Momaivalu, Marika Madigi (Maika Kasami), Peniasi Vakasaukuru, Inoke Nakicia, Josefata Dugucagi (Uraia Loki)

## Premier Division Tournament
Premier Division Tournament ke 13 team ke tiin pool me baata gias rahaa. Tiino pool ke team, aapan pool me se aur sab team se ek dafe khelis. Ii sab game Buckhurst Park, Bidesi Park aur Post Fiji Stadium me 29 November, 30 November se 2 December talak khela gais rahaa. Jeete waala team ke 3 point mila, draw khatir 1 point aur haare waala team ke 0 point.

### Pool A

Ii pool me se Tailevu Naitasiri semi-final khatir qualify bhais rahaa.

### Pool B

Ii pool me se Rakiraki semi-final khatir qualify bhais rahaa.

### Pool C

Ii pool me se Levuka aur Dreketi semi-final khatir qualify bhais rahaa.

### Semi-final

Pahila semi-final 2 December ke Tailevu Naitasiri aur Levuka ke biich me bhais. Full time talak goal 1-1 rahaa. Penalty kick ke baad Tailevu Naitasiri 4-3 se jiita. 
Duusra semi-final 2 December ke Rakiraki aur Dreketi ke biich me bhais, jisme Rakiraki, Dreketi ke 3-1 se harais. 

### Final
Final Rakiraki aur Tailevu Naitasiri ke biich me 2 December ke bhais, jisme Rakiraki, Tailevu Naitasiri ke 3-0 se harais. Rakiraki khatir goal banae waala rahin Edwin Raju 9 min, Eli Gaunavou 25 min aur 89 min.

Rakiraki ke team me rahaa: Param Siwan, Ritesh Kumar, Inia Wate, Mosese Baranivalu, Asaeli Dobuta (c), Eli Gaunavou, Edwin Raju, Josua Batiyaka, Jale Vota, Sami Logavatu, Robin Vikash.
Tailevu Naitasiri ke team rahaa: Jone Lutua, Toufiq Ahemd, Semi Murad, David Shankar, Rishan Ram, Rajneel Deo, Anish Kumar, Mohammed Suleman (c), Leone Damudamu, Vimal Chandra, Jitendra Prasad

## References
* The Rec.Sport.Soccer Statistics Foundation

## Aur dekho
* Fiji me football

&nbsp;
----